Հրանուշ Հակոբյանը լրագրողներին հորդորեց շատ գրել, խոսել այն պետությունների եւ միջազգային կառույցների մասին, որոնք ճանաչել են Հայոց ցեղասպանությունը, ինչպես նաեւ դրական եւ լավ օրինակով «պարտադրել» այն երկրներին, որոնք դեռ չեն ճանաչել եւ շահադիտական կամ այլ նպատակներից ելնելով՝ հետաձգում են ճանաչումը: «Չկա մի երկիր, որ չի հավատում, որ եղել է Հայոց ցեղասպանությունը: Մեր խնդիրն է բոլորին ներկայացնել, որ դա մարդկության դեմ կատարած հրեշագործություն էր, եւ ճանաչումը կօգնի հեռու պահել երկիր մոլորակը նման դեպքերի կրկնությունից»,- ասաց նա: